www.christenkerk.org.za - Die "barcode"
DIE STAAFKODE (BARCODE)
As ons kyk na die moderne gerekenariseerde tegnologie rondom ons en die Bybel profesieë moet ons besef dat ons in die eindtyd lewe. Die Bybel noem in die boek van Openbaring 13:16-18, “En hy maak dat aan almal, klein en groot, en die rykes en die armes, en die vrymense en die slawe ‘n merk op hulle regterhand en op hulle voorhoofde gegee word; sodat niemand kan koop of verkoop nie, behalwe hy wat die merk of die naam van die dier of die getal van sy naam het. Hier kom die wysheid te pas. Wie die verstand het, laat hom die getal van die dier bereken, want dit is die getal van ‘n mens; en sy getal is ses honderd ses en sestig”.
Een honderd jaar gelede het die mense nie geweet van 'n rekenaar nie, om nie eens te praat van die items wat ons in moderne supermarkte koop wat ‘staafkodes’ het wat slegs deur 'n rekenaar met 'n laser-aftaster (scanner) gelees kan word nie.
1. Die ‘staafkode’ is ‘n stel lyne wat op die verpakking van ‘n item of goedere aangewend is wat ons van 'n winkel/supermark of vervaardiger koop. Daar is geen twee 'staafkodes' wat identies is nie. 'Staafkodes' word uitgereik en beheer deur die "International Barcode Association”. ‘n 'Staafkode’ word ook gebruik in die magnetiese band op die agterkant van jou bank krediet/debietkaart en alle elektroniese kaarte.
As jy jou gesamentlike inkope van ‘n supermark doen, sal jy sien dat die pryse van die item op die rak vertoon word. Wanneer jy na die betaalpunt gaan sal die kassier 'n laser-aftaster gebruik om oor die ‘staafskode’ te skandeer, of die kassier sal die item wat jy wil koop verby die skandeerskerm vee.
Die skandeerder lees die ‘kode’ en omskep die lesing in 'n nommer of alfabetiese kode. Dit druk dan die beskrywing van die produk en die prys daarvan op jou kontantstrokie. Wanneer voorraad ontvang word, word die verskaffer inligting, hoeveelheid ens. van daardie item in die rekenaarstelsel ingevoer. Die verkope vlak in die supermark is dus gekoppel aan die hoeveelheid verkope van daardie item wat verby die gerekenariseerde betaalpunt by die kassier gaan. Deur die neem van 'n fisiese voorraad op die rak kan die winkelier die voorraad balans en die 'winkeldiefstal' bedrae bereken.
2. Die ‘staafkode’ bestaan ​​uit 'n stel lyne wat in breedte verskil; dun parallel lyne en dikker parallel lyne, wat dun parallelle leë lyne tussen die swart lyne vorm.
3. ‘n Standaard rekenaar kan nie die kode ‘lees’ nie, selfs nie deur 'n laser skandeerder nie. 'n Standaard rekenaar kan net ‘0’ of ‘1’ lees. As ons na die swart lyne kyk sal ons sien dat hulle in dikte verskil. Die rekenaar-skandeerder kan net die spasies tussen die swart lyne lees wat deur die verskillende dikte van die parallelle lyne veroorsaak word. Dit laat die rekenaar toe om '0 'of '1' te tel. Deur vir 'n lang of kort tydperk op die ‘aan’ of ‘af’ lyne te vertoef kan die rekenaar dit omskakel na ‘0’ of ‘1’. Tegnies is dit hoe 'n rekenaar via 'n skandeerder lees.
4. Soos uit bogenoemde gesien kan word kan 'n aftaster (scanner) 'staafkode' lyne lees. As ons na die ‘staafkode’ kyk sal ons sien dat daar altyd twee baie dun swart lyne aan die linkerkant, in die middel en aan die regterkant is. Een stel van hierdie twee dun lyne verteenwoordig die getal 6. So die rekenaar sien dit as 6-6-6. Daar word verskillende dikte lyne tussen die drie stelle lyne geplaas om die produk, verskaffer en prys ens. te identifiseer. Sonder die stel van 666 lyne sal geen rekenaar-skandeerder in die wêreld instaat wees om die item te lees nie. Die drie stelle lyne kan geïdentifiseer word omdat hulle laer hang as die res van die lyne.
5. Jy sal dalk wonder wat het dit te doen met; ‘om te koop of te verkoop sonder die merk van die dier of die getal van die dier nie’.
Die merk van die dier is die ‘staafkode’.
Die getal van die dier is 666.
Het jy geweet dat binne 'n tydperk van vyf jaar sal dit nie eens nodig wees om kontant saam met ons te dra nie? Ons sal in staat wees om oral waar ons gaan ons bank kaarte te kan gebruik.
Sommige van die banke hier in Suid-Afrika verskaf reeds aan kliënte een ‘leeftydlange vaste rekeningnommer’ vir alle transaksies.
In Mexiko is die owerhede reeds besig om die ‘sosiale sekerheids nommers’ (ID) van alle babas in die vel op die voorkop met 'n ‘laserstraal’ in te plant.
In Brussels - België, Duitsland, Switserland en Italië, plaas hulle reeds jou bank identiteitskode/nommer in die vel aan die buitekant van die regterhand deur ‘laser inplanting’. Die idee is dan dat die draer die agterkant van sy hand verby 'n skandeerder vee en dan 'n ‘pinkode’ vir die transaksies inpons. Hou jou oë oop vir een monetêre stelsel, die ‘Euro’.
Ek sê dus dat ons reeds kan sien hoe die stelsel instaat sal wees om die transaksies aan die einde van die tyd te hanteer. Daar sal geen kontant in jou hand wees om te kan koop of verkoop nie.